David Coverdale

**David Coverdale** (født 22. september 1951 i Saltburn-by-the-Sea, Yorkshire, England, Storbritannia) er en britisk (engelsk) musiker mest kjent som vokalist i bandene Deep Purple (fra 1973 til 1976) og Whitesnake (fra 1978 til 2025; med visse pauser). Coverdale var ukjent for musikk-verdenen da han i 1973 fikk jobben som vokalist i Deep Purple etter at Ian Gillan sluttet. Før han dannet sitt eget band Whitesnake, ga David Coverdale ut to studioalbum på slutten av 1970-tallet, nærmere bestemt White Snake (i 1977) og Northwinds (i 1978). David Coverdale pensjonerte seg fra både musikkbransjen og sosiale medier i 2025.

## Karriere
Da han var student på kunsthøyskole, ble David Coverdale med i flere band, nemlig *Vintage 67*, *Denver Mule* og *Magdalene*. Han var vokalist i *The Government* og *Fabulosa Brothers* samtidig med at han arbeidet i en klesbutikk som het Gentry i Redcar. Som vokalist i *The Government* hadde han vært oppvarmer for Deep Purple ved en anledning. Da Deep Purple annonserte etter ny vokalist, sendte han en demo og imponerte Deep Purple-medlemmene med sin dype blues-stemme, og fikk jobben. Han ble med i Deep Purple i en alder av 21 år i 1973.

Opprinnelig var meningen at han skulle dele vokalist-oppgaven sammen med bassist Glenn Hughes, noe hans første album med Deep Purple, *[[Burn (album)|Burn]]*, gir uttrykk for. Men snart ble det klart at Coverdale var mer enn god nok som vokalist på egen hånd. På hans Deep Purple-album nummer to, *[[Stormbringer (album)|Stormbringer]]* fra 1975, har han helt klart full kontroll på det vokale, dog med enkelte innslag fra Hughes.

Deep Purple ga i 1976 ut *[[Come Taste the Band]]* sammen med den nye gitaristen i bandet, Tommy Bolin, og etter den påfølgende katastrofale turneen, valgte Coverdale å forlate bandet. Først spilte han inn to solo-album, *White Snake* i 1977 og *Northwinds* i 1978, før han i 1978 startet bandet Whitesnake. Det tok ikke lang tid før bandet var en suksess i Europa, men det kunne virke som om USA ikke brydde seg nevneverdig. Whitesnake var i starten et energisk blues-basert hard rock-band og ga ut sju album i løpet av de første fire årene.

USA begynte å få smaken for Whitesnake først i 1984 med albumet *Slide It In*, mens det neste albumet, *1987* (utgitt i 1987), gjorde bandet til superstjerner også på den andre siden av Atlanterhavet. Nå var musikkstilen blitt blankpolert og tilpasset det amerikanske markedet, men den «gamle» fansen i Europa var ikke så begeistret for dette og kalte musikken for «puddel-rock». Den nye fansen elsket glam metal-stilen til bandet.

I tiden mellom 1991 og 1993 samarbeidet han med Jimmy Page, gitaristen fra Led Zeppelin, og resultatet ble albumet *Coverdale/Page*. Nå var Coverdale tilbake til den blues-baserte hardrocken igjen, og denne gangen ble musikken godt mottatt i både USA og Europa. Whitesnake ble lagt på is og dukket ikke opp igjen før i 2002 da Coverdale samlet sammen gamle musikervenner og la ut på turné. Etter dette har han satt sammen et nytt Whitesnake, som senest i 2008 turnerte i Europa.

## Diskografi

### Solo
* *White Snake* (1977)
* *Northwinds* (1978) 
* *Into the Light* (2000)

### Med Deep Purple
* *[[Burn (album)|Burn]]* (1974)
* *[[Stormbringer (album)|Stormbringer]]* (1974)
* *[[Come Taste the Band]]* (1975)
* *[[Made in Europe]]* (1976)

### Med Whitesnake
* *Snakebite* (1978)
* *Trouble* (1978)
* *Lovehunter* (1979)
* *Ready an' Willing* (1980)
* *Live...In the Heart of the City* (1980)
* *Come an Get It* (1981)
* *Saints & Sinners* (1982)
* *Slide It In* (1984)
* *Whitesnake 1987* (1987)
* *Slip of the Tongue* (1989)
* *Restless Heart* (1997)
* *Starkers in Tokyo* (1997)
* *Definitive Collection* (2006)
* *30th Anniversary Collection* (2008)
* *Good to Be Bad* (2008)
* *Forevermore* (2011)
* *The Purple Band* (2015)
* *Flesh & Blood* (2019)

### '''Diverse'''
* Diverse artister – *Days of Thunder Soundtrack* (1990)
* Coverdale/Page – *Coverdale/Page* (1993)

### DVD
* Whitesnake – *Live – In the Still of Night* (2006)

## Se også
* The Snakes
* The Company of Snakes

## Referanser


## Eksterne lenker
* 
* 
* 
* 
* Den offisielle Whitesnake-websiden